CELEX: 62011TN0421
Language: bg
Date: 2011-08-06 00:00:00
Title: Дело T-421/11: Жалба, подадена на 6 август 2011 г. — Qualitest FZE/Съвет

24.9.2011   
            
            
               BG
            
            
               Официален вестник на Европейския съюз
            
            
               C 282/44
            
         Жалба, подадена на 6 август 2011 г. — Qualitest FZE/Съвет
   (Дело T-421/11)
   2011/C 282/81
   Език на производството: английски
   
      Страни
   
   
      Жалбоподател: Qualitest FZE (Дубай, Обединени арабски емирства) (представители: M. Catrain González, lawyer, E. Wright и H. Zhu, Barristers)
   
      Ответник: Съвет на Европейския съюз
   
      Искания на жалбоподателя
   
   
               —
            
            
               да се отмени Регламент за изпълнение (ЕС) № 503/2011 на Съвета от 23 май 2011 година за прилагане на Регламент (ЕС) № 961/2010 относно ограничителни мерки срещу Иран (ОВ L 136, 2011 г., стр. 26) и Решение 2011/299/ОВППС на Съвета от 23 май 2011 година за изменение на Решение 2010/413/ОВППС относно ограничителни мерки срещу Иран (ОВ L 136, 2011 г., стр. 65), доколкото се прилагат за жалбоподателя; и
            
         
               —
            
            
               да се осъди ответника да заплати съдебните разноски.
            
         
      Правни основания и основни доводи
   
   В подкрепа на жалбата жалбоподателят изтъква три правни основания.
   
               1.
            
            
               Първото равно основание е изведено от нарушение от страна на ответника на задължението му по член 296 ДФЕС да посочи мотивите за включването на жалбоподателя в спорните мерки.
            
         
               2.
            
            
               С второто равно основание жалбоподателят твърди, че като не е изложил мотиви в спорните мерки, ответникът е нарушил правото му на защита тъй като:
               
                           —
                        
                        
                           поради липсата на мотиви жалбоподателят не може да изложи ефективно становището си относно информацията и материалите срещу него; и
                        
                     
                           —
                        
                        
                           неизлагането на мотиви представлява съществено нарушение на задълженията на ответника във връзка със спорните мерки и води до недействителност на последните в частта, в която се отнасят до жалбоподателя.
                        
                     
         
               3.
            
            
               С третото правно основание жалбоподателят твърди, че ответникът е допуснал явна грешка в преценката, като е приел, че жалбоподателят е участвал в доставката на компоненти за иранската ядрена програма и че са изпълнени предвидените от закона условия за включването му в спорните мерки.